പി. പവിത്രൻ

കോഴിക്കോട് ജില്ലയിൽ, 1964-ൽ  വടകരക്കടുത്ത് മേമുണ്ടയിൽ, ടി എച്ച് കുഞ്ഞിരാമൻ നമ്പ്യാരുടെയും പി പി ദേവിയമ്മയുടെയും മകനായി  ജനനം.  കാലടി സംസ്കൃത സർവകലാശാലയിലെ മലയാള വിഭാഗം അധ്യാപകൻ. സാഹിത്യനിരൂപകൻ, സാംസ്‌കാരിക നിരൂപകൻ, മാതൃഭാഷാവകാശ പ്രവർത്തകൻ, പ്രഭാഷകൻ എന്നീ നിലകളിൽ 1990-കൾ മുതൽ  പ്രവർത്തിച്ചുവരുന്നു. ഭാര്യ- ഡോ. പി ഗീത . മക്കൾ- അപർണ പ്രശാന്തി, അതുൽ പി.

 വിദ്യാഭ്യാസം 
മേമുണ്ട ഈസ്റ്റ് എൽ.പി സ്കൂൾ, മേമുണ്ട ഹൈസ്‌കൂൾ, മടപ്പള്ളി ഗവ.കോളേജ്, തലശ്ശേരി ഗവ.ബ്രണ്ണൻ കോളേജ്, കാലിക്കറ്റ് സർവകലാശാല ക്യാമ്പസ് എന്നിവിടങ്ങളിൽ വിദ്യാഭ്യാസം. 'ആത്മാന്വേഷണം ആനന്ദിന്റെ നോവലുകളിൽ' എന്ന വിഷയത്തിൽ 1988-89 ൽ എം.ഫിൽ ഗവേഷണം. 'കുമാരനാശാന്റെ കാവ്യജീവിതത്തിന്റെ പരിണാമം - മനഃശാസ്ത്രപരവും, തത്വശാസ്ത്രപരവുമായ അന്വേഷണം' എന്ന വിഷയത്തിൽ 1990-94 പി.എച്ച്.ഡി തലഗവേഷണം.  'മഹാത്മാ  ഗാന്ധി, കാൾ മാർക്സ്, ബി. ആർ അംബേദ്‌കർ എന്നിവരുടെ ആശയങ്ങളുടെ സ്വാധീനം ആധുനികതാവാദ നോവലുകളിൽ എന്ന വിഷയത്തിൽ യു.ജി.സി ഗവേഷണ അവാർഡിൽ 2006-09- ൽ പോസ്റ്റ് ഡോക്ടറൽ ഗവേഷണം'

 പ്രധാന കൃതികൾ 

 ആധുനികതയുടെ കുറ്റസമ്മതം (2000)
 ആശാൻ കവിത-ആധുനികാനന്തര പാഠങ്ങൾ (2002)
 എം.എൻ വിജയൻ എന്ന കേരളീയ ചിന്തകൻ (2013)
 മാതൃഭാഷക്ക് വേണ്ടിയുള്ള സമരം (2014)
 പ്രണയരാഷ്ട്രീയം- ആശാൻ കവിതാപഠനങ്ങൾ  (2018)
 കോളനിയാനന്തരവാദം- സംസ്കാരപഠനവും സൗന്ദര്യശാസ്ത്രവും (2019)
 മാർക്സ് ഗാന്ധി അംബേദ്കർ ആധുനികതാവാദത്തിന്റെ രാ‍ഷ്ട്രീയ സൗന്ദര്യശാസ്ത്രം (2020)
 ഭൂപടം തല തിരിക്കുമ്പോൾ - നോവൽ പഠനങ്ങൾ, ഡി.സി.ബുക്സ് (2022)
 ദേശഭാവനയുടെ ഭാഷാ രാഷ്ട്രീയം : മതമല്ല, ഭാഷയാണടിസ്ഥാനം (2023)
 അഭിമുഖാന്വേഷണങ്ങൾ - ഐ ബുക്സ് കോഴിക്കോട് (2024)
പകരം=മാർക്സ് ഗാന്ധി അംബേദ്കർ ആധുനികതാവാദത്തിന്റെ രാ‍ഷ്ട്രീയ സൌന്ദര്യശാസ്ത്രം (2020)|ലഘുചിത്രം|മാർക്സ് ഗാന്ധി അംബേദ്കർ ആധുനികതാവാദത്തിന്റെ രാ‍ഷ്ട്രീയ സൗന്ദര്യശാസ്ത്രം (2020)

 പുരസ്‌കാരങ്ങൾ 

 Wtp live സാഹിത്യവിമർശന പുരസ്കാരം (മാർക്സ് ഗാന്ധി അംബേദ്കർ ആധുനികതാവാദത്തിന്റെ രാ‍ഷ്ട്രീയ സൗന്ദര്യശാസ്ത്രം - 2021)
 ഡോക്ടർ സി പി ശിവദാസൻ പുരസ്‌കാരം (പ്രണയരാഷ്ട്രീയം- ആശാൻ കവിതാപഠനങ്ങൾ - 2018) 
പ്ലാവില സാഹിത്യ പുരസ്‌കാരം (2017)
കേരള സാഹിത്യ അക്കാദമി ഐ.സി ചാക്കോ  അവാർഡ് (മാതൃഭാഷക്ക് വേണ്ടിയുള്ള സമരം - 2017)
 പയ്യപ്പിള്ളി ബാലൻ പുരസ്‌കാരം (2015)
 ഡോക്ടർ സിപി മേനോൻ സ്മാരക പുരസ്‌കാരം (2015)
 കേരള സാഹിത്യ അക്കാദമി അവാർഡ്2023(ഭൂപടം തലതിരിക്കുമ്പോൾ )

 അവലംബങ്ങൾ 

വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
വർഗ്ഗം:സാഹിത്യ അക്കാദമി അവാർഡ് ജേതാക്കൾ